Document ID: 31997R1351

KOMMISSIONENS FORORDNING (EF) Nr. 1351/97 af 15. juli 1997 om ændring af forordning (EØF) nr. 3388/81 om særlige gennemførelsesbestemmelser for ordningen med import- og eksportlicenser for vin
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 536/97 (2), særlig artikel 52, stk. 3, og
ud fra følgende betragtninger:
Ved Kommissionens forordning (EØF) nr. 3388/81 af 27. november 1981 om særlige gennemførelsesbestemmelser for ordningen med import- og eksportlicenser for vin (3), senest ændret ved forordning (EF) nr. 257/96 (4), blev der indført en gyldighedsperiode for eksportlicenser og en sikkerhed, der skal stilles, når licensansøgningen indgives; for at sikre en bedre forvaltning af eksportlicensordningen under de lofter, der er fastsat i GATT-aftalerne, bør disse licensers gyldighedsperiode afkortes til en passende periode på under fire måneder, og sikkerheden bør forhøjes til et passende beløb for at undgå spekulationsansøgninger, som ikke svarer til de faktiske handelsstrømme;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
I forordning (EØF) nr. 3388/81 foretages følgende ændringer:
1) Artikel 3 affattes således:
»Artikel 3
1. Importlicensen er gyldig fra udstedelsesdatoen, jf. artikel 21, stk. 1, i Kommissionens forordning (EØF) nr. 3719/88 (*), til udløbet af den følgende fjerde måned.
2. Eksportlicensen er gyldig fra datoen for den faktiske udstedelse, jf. artikel 21, stk. 2, i forordning (EØF) nr. 3719/88, til udløbet af den følgende anden måned, dog aldrig efter den 31. august i det pågældende produktionsår.
(*) EFT nr. L 331 af 2. 12. 1988, s. 1.«
2) Artikel 4, stk. 2, affattes således:
»2. Sikkerhedsstillelsen for eksportlicenserne er 15 ECU/hl for produkter i KN-kode 2009 60 11, 2009 60 19, 2009 60 51, 2009 60 71, 2204 30 92 og 2204 30 96 og 5 ECU/hl for andre produkter.«
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra 1. september 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. juli 1997.

Labels: 3
11
17